Trådbregne

Trådbregne (latin: Pilularia globulifera) er en art av bregner innenfor trådbregneslekten i vassbregnefamilien (Marsileaceae) i ordenen Salvinales. Det er den eneste vassbregnen vi har i Norden. Den er fredet i Norge.

Trådbregne lever i vann, og den 1 mm tykke jordstengelen har leddknuter som 2-3 bladstilkene skyter opp fra. Bladene er sylindriske, tynne og trådformete, og vokser loddrett oppover. Den er i alt 4-15 cm lang. unge blad er innrullet øverst.

Sporehylstrene har 4 rom, og sitter som brune kapsler eller kuler ved leddene der hvor bladene starter. Planten formerer seg ved hjelp av heterospori med to typer sporer.

Trådbregne trives på næringsfattige ferskvannsstrender, i gjørmekanter, på sand eller torv.

Trådbregne vokser i det sørlige Norden, og hos oss i Østfold. Den er også observert som sjelden fra Kristiansand til Sola, Sandnes og Vindafjord, kanskje også Stord og Bergen.

Eksterne lenker 
 

Vassbregnefamilien
Karplanter på norsk rødliste
Fredede arter i Norge